
“E evento aki ta importante pa conta cu e apoyo pa por 
sigui hiba Aruba na otro nivel pa sigui progresan” 


Diamars a tuma luga e di 34 edicion di “Conferencia Anual de 
Turismo (CATA). Despues di dos aña cu e evento a tuma luga 
virtualmente, e aña aki Prome Minister Evelyn Wever - Croes 
tabatin e placer di reuni cu tur socio y aliado Latinoamericano. 
Na e ocasion a reconoce con Latinoamerica a converti den un 
mercado hopi importante pa Aruba. 


Prome Minister durante su discurso na e evento a enfatisa riba 
e union cu tin cual a yuda pa enfrenta y vence exitosamente 
tur adversidad cu a presenta durante di e pandemia. “Mi kier 
gradici un y tur un bes mas pa e esfuerso, y pa semper lucha 
pa bay dilanti sin rindi. Y asina logra cu e mercadonan a sigui 
mantene Aruba den top.” 


Prome Minister a enfatisa cu Aruba nunca a para keto durante 
di e temponan dificil, al contrario, semper a sigui dedica tempo 
y atencion na crea strategianan nobo. Tambe a tene na cuenta 
protocolnan di siguridad pa ta prepara pa preveni plamamento 
di e virus, na momento cu a anunica reapertura di frontera. 
Di e forma aki ta percura pa cuido di salud di tur Arubiano y 
bishitante. 


“Aña 2020 a trece hopi les cu ne, entre otro: balora un brasa, 
un sonrisa, comparti cu otro, saca un man pa yuda un otro, y 
pa disfruta den compania di nos sernan keri. E tabata un aña 
den cual mester a custuma na biba den un manera diferente 
pa cuida salud di bo mes y di otro. Tambe mester a cera porta 
y stop di ricibi turistanan cu aña tras di aña a yena Aruba cu 
alegria a traves di e bishitanan y nan entusiasmo desplega na 
momento di conoce e cultura Arubiano. 

A pesar di e tempo dificil aki, Aruba a enfoca pa sali dilanti y 
prepara mihor pa ora cu tur cos bolbe na normalidad. Pa sigura 
cu lo sigui ofrece tur locual ta haci Aruba un pais atractivo, 
unico y diferente,” Prome Minister a expresa. 


Prome Minister a termina enfatisando riba e importancia di e 
tipo di eventonan aki manera CATA, y reconoce con importante 
e ta pa conta cu e apoyo, pa por continua hiba Aruba na otro 
nivel y sigui progresa. 

Prome Minister Evelyn Wever-Croes: 

“Nos gratitud na nos balentenan cu a haci sacrificionan 


grandi mester ta semper sin limite” 


Riba e fecha di 4 di mei, tur afia den Reino Hulandes ta 
conmemora esnan cu a fayece durante e di dos guera mundial, 
tur militar y ciudadanonan cu desde inicio di Segundo Guera 
Mundial a fayece, y tambe tur cu ta den guera of operacionnan 
pa paz actualmente. Prome Minister Evelyn Wever-Croes, 
na e ocacion aki durante e ceremonia di “Dodenherdenking” 
cu a tuma luga diasabra atardi, a duna un discurso na unda 
e Mandatario Principal ta encurasha e comunidad completo 
pa semper recorda tur e homber y muhenan kendenan a haci 
sacrificionan grandi pa awe nos por ta liber. 


“Awe nos ta conmemora un dia sumanente importante. Un dia 
cu ta nifica hopi, pero cu sin embargo, sin un momento manera 
esaki, lo por pasa desapercibi sin haya mucho atencion. Riba 
e dia aki, nos tur cu ta forma parti di Reino Hulandes, ta para 
un momento keto pa recorda y conmemora tur esnan cu a 
sacrifica nan bida pa nos awe por bida den libertad, pas y 
harmonia. 


Ya caba ta 77 afia cu e di Dos Guera Mundial a termina; 77 
afia cu pa e sobrevivientenan di esaki, ta manera ayera cu 
nan tabata envolvi den e actonan atros aki. Nos por solamente 
imagina nos e efectonan emocionial sicologico cu esaki 
ta implica pa e personanan aki. Nos por solamente trata di 
compronde kico esaki ta pa nan y actua di acuerdo. 


Ora nos respeta dos minuut di silencio na e ocasion aki, 
nos por puntra nos mes di con dos y no uno o tres minuut. 
Despues di Segunda Guera Mundial a adopta e dos minuut di 
silencio cu ta un tradicion britanico cu a haya su inicio despues 
di Prome Guera Mundial. Consecuentemente tur pais cu a 


sufri a consecuencianan di Segunda Guera Mundial a tuma e 
tradicion aki over y a hace di nan. 


E balentenan cu a haci e sacrificio maximo nos mester recorda 
semper y dos minuut por ta poco. E sacrificio cu a wordo haci 
tabata riba tur nivel, sin tene cuenta cu rasa, color, creencia, 
edad, sexo, posicion social, rango militar of estado civil. 


E famianan di e balentenan cu a haci e sacrificio maximo, como 
tambe esnan cu a sobrevivi, mester ta den nos pensamento. 
Nan a sufir di cerca e momentonan aki. Nos mester tin tur 
respet pa nan tambe. 

Otro motibo primordial pa recorda e momento aki ta pasobra 
esnan yega na nos cu a pasa den e experiencia aki, cada dia 
ta birando menos y ta na nos pa balora nan awor mientras cu 
nos por haci'e den nan presencia. 

Na Julianastraat, Oranjestad, nos por aprecia e busto di un 
heroe nacional, Boy Ecury, cu a haci e sacrificio maximo 
pa nos libertad. E heroe cu a pronuncia e palabranan cu te 
awe ta resona den nos memoria. Palabranan pronuncia ora 
e alemannan tabata kier saca informacion en cuanto di su 
compafieronan di lucha: “Den cas di mi mayornan no tin luga 
pa un traidor”. Consecuencia ta cu el a wordo fusila dia 6 di 
november 1944, 1 dia despues di a wordo captura despues di 
a wordo traciona pa un persona conoci. 


George Maduros, ta un otro heroe antiano cu tambe tabata 
un compafiero di lucha di Boy. Cu e dos ehempelnan aki mi 
ta desea di acentua alabes cu un heroe por bin di tur caminda 
sin importa tamafio di su pais di procedencia. Como Arubiano 
nos mester ta orguyoso di ta cas di un hereo asina importante. 


Nos no por keda sin subraya e importantcia di e resultado di 
e lucha di nos balentenan. Ta danki na nan nos por biba na 
pas sin tin mester di pensa si nos bida, e bida di nos sernan 
keri, ta core peliger alguno. Ta danki na nan nos por pone nos 
cabes anochi riba cusinchi y pega sofio den tur trankilidad. 
Nos gratitud na nos balentenan mester ta semper sin limite”. 

Nos lo bay elabora riba e rekesitonan con un edificio por bira 
un monumento. 

Un monumento ta un edificio of obheto cu mester a wordo traha 
pa mas cu 50 aña pasa, cu ta wordo considera pa bienestar 
general pa nan bunitesa, pa nan significacion pa ciencia, 
nan nificacion importante pa historia di nos Pais y nan balor 
etnologico. 

Pa un edificio of un obheto wordo considera un monumento, 
tin algun rekesitonan cu mester tene na cuenta. 

E rekesitonan basico prome pa bira un monumento ta lo 
siguiente: 

1. E edificio mester tin un minimo di 50 aña. 

2. E edificio mester tin por lo menos 3 muraya para cu ta mas 
tanto original of intacto. 

3. Expansion solamente na 2 banda di e edificio. E expansion 
no por ta den mesun linea cu facade dilanti. Tampoco no por 
tin expansion dilanti na un edificio. 

4. Expansion no mag ta den mesun estilo. 

5. Dak mester ta den su forma original. No por cambia su 
bahada y haltura. 

6. E dimension di e habri di bentana y porta no mag di tin 
cambio di su forma original. 


Tambe e edificio of obheto mester cumpli cu un minimo di 2 di 
e siguiente balornan: 

I. cultural y historico 

II. arkitectura historico 


III. parti di un compleho (ensemble) 
IV. di originalidad / reconocemento 
V. di scarsedad 


Monumento A: mester tin rekisito basico y criterio II, criterio | y 
III, y un di e criterianan IV y V. 

Monumento B: mester tin rekisito basico y criterio II, un di 
criteria di | y III. 

Monumento B: cu no tin criterio II, pero tin solamente criterio | 
mester tin y tambe criterio III. 

Minister di Cultura ta implementa e proteccion y ta ehecuta 
e proceso door di Monumentenbureau. E directora di 
Monumentenbureau tin e mandato pa haci tur e proceso den 
nomber di e Minister di Cultura. Monumentenbureau ta e 
instancia cu ta propone kiko ta bira monumento. 

Den un decreto ministerial ta traha e descripcion legal di 
tur aspecto monumental. Ta cumisa e proceso di indicacion 
(aanwijzing). Mester scucha e Conseho di Monumento 
(Monumentenraad) prome. Despues e carta di indicacion hunto 
cu e decreto ministrerial ta bay pa e doño di edificio y ta wordo 
publica den “Landscourant”. Si no tin ningun obhecion despues 
di 6 siman (LAR) ta proteha e edificio door di inscripcion den e 
Registro di Monumento. 

Monumentenbureau ta sigui contribui, educa y conta historia 
di nos Monumentonan cu tin balornan importante pa nos pais 
Aruba. 

E PROYECTO MULTIDISCIPLINARIO DI 
DEPARTAMENTO DI CULTURA ARUBA: 
‘PIA ABOU’, LIBERA PA CONECTA SU 
CONTENIDO Y SU META DEN CONEXION CU 
DIA INTERNACIONAL DI BAILE 


Departamento di Cultura Aruba ta brinda cu e proyecto grandi 
aki cu ta mustra nos pa cuminsa cu stapnan chikito y esaki 
te inicio di un proyecto artistico di reflexion y practica di 
sensibilisacion. 

Esaki a ser diseña como parti di un mega proyecto elabora 
cu e fin di crea un experiencia unico y natural di conexion y 
contacto cu nos naturalesa ymama tera. Cu ta desemboca den 
diferente propuesta artistico cu lo ser presenta durante henter 
afia cu e fin di comparti cu Aruba tur sabiduria biba y acumula 
durante di e trayecto cu ta permiti nos biba e experiencia unico 
y maraviyoso di libera pa conecta. Door di kita sapato y pa ta 
pia'bou y yuda otronan inspira pa haci e practica simpel aki di 
encuentro y tambe motiva pa comparti tur sensacion cu bida 
ta ofrece durante di e proceso aki. P'asina hunto nos por sifia 
di otro y diferencia tur nan manera di sinti den un forma unico 
y particular. 

Cu e proyecto aki ta desea di crea un vinculo y relacion mas 
directo cu nos naturalesa y desaroya un otro forma diferente di 
comunicacion y amplia e capacidad di observacion. 

Jhon Freddy Tobón-Montoya ta splica: “E deseo aki ta nace di 
un inkietud di basta tempo cu ta draai den su cabes. Esaki ta 
pa realisa un buskeda propio pa encontra y reconoce su mes 
pa medio di arte y haya riba caminda e manera mas artistico y 
pedagogico pa yega na otro y conecta cu nos suela. Pero 
di un forma mas consciente y directo pa hunto comparti tur 
experiencia acumula y crea un relacion mas sincero, natural 
cu otro, den un practica di contacto cu nos suela.” 


“Un di e metanan di e proyecto aki ta pa permiti nos mes pa 
libera pa conecta y crea un campaña den nos comunidad di 
sensibilisacion pa brinda nos mes e oportunidad di biba e 
experiencia unico aki di liberacion pa crea contacto kitando 
nos sapato y hunto cu nan, tur peso y prehuicio, pa gosa e 
sintimento unico y natural di ta ‘Pia Abou’. Pa di e manera 
aki por sinti realmente e union y conexion directo cu ta yuda 
nos relaciona, relaha, inspira y recarga nos mes cu vitalidad 
di bida. 

Tambe esaki ta ser presenta como un espacio pa drenta den 
un combersacion unico y directo cu tur elemento, viento, awa, 
candela y di nos suela, cu poco poco nos ta perdiendo pa falta 
di tempo y tambe di ta mara na un mundo tecnologico cu ta 
domina nos, cu en bes di uni nos, ta sepera nos mas y mas. 
Nos ta lubida hopi biaha di no conecta cu nos mes.” 


“Pia Abou' ta un proyecto cu ta ser dividi den diferente faceta cu 
ta ser desaroya y implementa den un trayecto di investigacion 

y di sensibilisacion, drentando den un descubrimento personal 
mas real y profundo cu nos mesun tera, y cu nos mesun ser 
como parti di ehempel y simbolo di humildad. P’asina aki duna 
e prome paso di sensibilisacion pa despues por continua cu 
e proceso di investigacion di e practica di: cana, traha, move, 
expresa, y duna halanan na nos pianan, pone sapato un banda 
y gosa di e placer y libertad di ta ‘Pia Abou’, motiva, inspira, 
eleva pensamento, sintimento, inspiracion y di ta conecta. 


E proyecto ‘Pia Abou’ ta crea un lenguahe unico y directo 
y un comunicacion mas estrecho cu tur obheto, suheto y 
elementonan natural. P'asina por reconoce y biba di cada un 
di nan, tur bida, colo, magia, forma, misterio, dimension y tur 
rikesa agrega cu cada un di e elementonan natural aki ta posee 
y ta brinda nos cada dia di un forma unico y incondicional pa 
experiencia y pa simplemente ta. Ser of no Ser. 

Pia Abou ta un practica masha comun, hopi uzabel y un forma 
di terapia cu ta yuda nos ancra nos mes cu nos tera, esta 
mama tera cu ta canalisa yudando nos pa conecta y reconoce 
tur aspecto, sensacion cu esaki ta brinda nos. Manera: calor, 
friu, placer, emocion, ilusion, proteccion, inspiracion y contacto. 


E proyecto aki a nace riba Bierna Santo, dia 15 di April 2022 y 
a ser presenta oficialmente na Departamento di Cultura Aruba 
riba diabierna 22 di April, cu ta Dia Mundial di Mama Tera. 

Di e manera aki a oficialisa pa por duna e prome paso pa 
present'e den un lansamento oficial na prensa riba diabierna 
29 di April cu t'e celebracion Internacional di Baile, na unda den 
un acto simbolico a crea un ‘performance’ como introduccion 
pa celebra e dia aki. 

Diaranson anochi Minister di Turismo sr. Dangui Oduber 
a haci e apertura oficial di CATA “Conferencia Anual de 
Turismo Aruba” cu a tuma lugar na Quinta Del Carmen. 
Den e reunion aki tabata tin presente como tambe virtual 
un alrededor di 60 operador turistico incluyendo varios 
aeroliña di 9 pais di Sur America y America Central, 
pues un reunion regional. 


E aña aki ta e di 32 edicion di CATA na Aruba, CATA 
ta wordo organisa anualmente pa e “tour operators”, 
“online tour operators” y nos partner den aeroliñanan di 
Latino Americano. CATA ta e evento anual di mas grandi 
cu ta wordo organisa pa ATA conhuntamente cu AHATA 
y Aruba Airport Authority pa e “Tour Operators” di Latino 
Americano. E meta di e reunion aki ta pa e partnernan 
den turismo bin Aruba y experencia kico Aruba tin di 
ofrece turisticamente y tambe haya informacion riba 
desaroyonan cu ta andando di producto Aruba. Pa 
asina e partnernan conoce otro y traha riba futuro 
negoshinan for di Latino America pa Aruba. 


Despues di e pandemia cu Aruba a pasa aden awor aki 
Aruba den pleno recuperacion di nos turismo. 

Den aña 2021 Aruba a conoce un recperacion di 72% 
di su turismo den comparacion cu aña 2019 cu tabata 
un aña record pa Aruba su turismo. Den aña 2022 
segun e pronosticonan di ATA Aruba lo yega 95% di 
su recuperacion compara cu 2019. Den e mercado di 
Latinoamérica, Aruba a recupera 37% di nos turismo 
den aña 2021 den comparacion cu aña 2019, tur 
espectativa ta mustra cu den aña 2022 esaki lo bay 
conoce un aumento. Den esaki sigur nos ta conta CU ES A A A 
boso apoyo y compromiso, asina Minister Oduber a — Port City — Masterplan Seroe Colorado — pa menciona un 
expresa. paar. 


Den e gobernacion aki Gobierno di Aruba ta bay enfoka riba Finalmente Minister Dangui Oduber a yama danki na ATA, 
e turismo niche y pa acapara e tipo di turismo aki tin varios AAA, AHATA pa organisa e reunion di CATA 2022 y tambe 
proyecto importante na caminda segun Minister Dangui tur esnan cu di un manera of otro ta contribui na e turismo di 
Oduber. Proyectonan grandi cu tin ta entre otro Gateway 2030 Aruba. Turismo ta keda e driver principal di nos economia. 

Luna di mei ta luna di conscientisacion di salud mental, ya 
caba por a mira cu algun proyecto ta den pleno ehecucion pa 
anda cu e problematica aki a corto plaso. Sinembargo, manera 
ta conoci a presenta e plan nacional, e “meerjarenbeleidsplan”, 
pa loke ta atende cu e parti di salud mental a largo plaso. Pa 
esaki, a haya asistencia di Pan American Health Organization 
(PAHO) pa asina yega na un plan te cu 2030 di con pa atende 
cu e problematica en cuestion na un miho forma. Pa e motibo 
aki, e luna aki, lo instala tres grupo di trabou of tres ‘werkgroep’, 
cu lo bay atende cu e diferente tematicanan aki. 


E prome werkgroep lo bay atende specificamente cu e parti di 
servicio, esaki ta ensera concretamente e “ketenbeschrijving”, 
e sociale kaart, e problematica di e wachtlijst, pero tambe e 
partinan legislativo. Esaki ta ensera, adaptacionnan di ley y 
lo bay atende specificamente cu e parti di maneho pa loke ta 
e “doorverwijzen”, “opvang” y e “plaatsingsproblematiek”. E di 
dos werkgroep lo bay atende cu e parti di health workforce y 
health information, pues lo atende specificamente cu e parti di 
opleidingen y trainingen. Banda di esaki lo atende e tematica di 
“bemoeizorg “, adictonan ambulante y prevencion y promocion, 
di cual FADA tambe lo tin un rol sumamente importante den 


A 


dje. FADA a adapta nan businessmodel recientemente y a 
cuminsa bay scolnan proactivamente, pa no solamente, brinda 
informacion riba e parti di adiccion di alcohol y droga, pero 
tambe riba e parti di salud mental. 


Por ultimo e di tres werkgroep cu ta bay wordo instala lo bay 
atende cu e parti di tecnologia medico y “health financing” 
cu ta un parti hopi importante tambe. Lo percura pa atende 
cu e sistema digital di clientenan medico, e compra di 
medicamentonan pa loke ta e parti di salud mental. Esaki ta un 
parti importante, principalmente ora ta considera e gastonan 
cu tin mara na esaki. Tambe lo evalua e manera di financia den 
su totalidad, pues e “financieringstelsel” pa loke ta e parti di 
GGZ y verslavingszorg. Esaki den e contexto di fundacionnan 
cu ta haya fondonan for di AZV pero tambe, fundacionnan 
cu ta haya subsidio di gobierno, pa e aspectonan aki por ta 
mucho mas eficiente y eficaz y di e forma ey por haci mas 
cu e recursonan cu nos tin actualmente. Segun minister Tjon, 
e tema di conscientisacion di salud mental tin tur atencion di 
Ministerio for di inicio caba, pero e luna aki specifico e tres 
proyectonan aki lo inicia tambe. 

TA FELICITA S.V. DAKOTA CU UN EXITOSO 
PROME EDICION DI COPA BALUARTE DEDICA 
NA LEGENDARIO JUBI RICHARDSON 


Na veld di Centro di Bario Dakota e gran apertura a tuma luga 


Diabierna ultimo Minister Endy Croes tabata presente na veld 
di Dakota pa duna inicio ne prome edicion di Copa Baluarte 
dedica ne legendario Jubert ‘Jubi Richardson. E legendario 
Jubi tin un carera impresionate den e mundo di futbol. E torneo 
a tuma luna den fin di siman unda ekiponan U11 a bataya 
contra otro pa logra e titulo maximo di e campeonato. Copa 
Baluarte 2022 ta patrosina na Brian Auto Parts. 


Den un esfera ameno cu hopi emocion y den presencia di 
famia, ekiponan di U11, comision di S.V. Dakoa, fanatico y 
invitadonan presente a haci entrega di un bunita reconocemento 
conmemorativo na sr. Jubi Richardson pa su trabou boluntario 
y incansabel pa su bario di Dakota. Masha pabien Jubi y famia, 
un reconocemento na su luga! Danki pa bo amor y pasion pe 
deporte rey di futbol. Alabes e mandatario ta delicita presidente 
y miembronan di comision como tambe ne muchanan y 
boluntarionan pa organisa un torneo super exitoso. 

MINISTER ENDY CROES TA SPLICA RIBA E 
INKIETUD NA EPI 


Diaransaon mainta Minister Endy Croes a reacciona riba e 
inkietudnan cu ta biba den e veld di enseñansa relaciona cu 
EPI. 


Na aña 2021 EPI a inicia cu e proyecto National Strategic Plan 
1 (NSP1). Esaki ta encera cu diesdos estudio di nivel 1 y 2 di 
EPB ta wordo modernisa den su totalidad y lo ‘sluit aan’ na EPI 
nivel 3 y 4. E proyecto aki tin un costo di alrededor di 1.2 miyon 
florin di inversion. Den e proceso aki e compania CINOP di 
Hulanda cu tin un trayectoria y experencia di mas di 35 afia, a 
duna guia y brinda nan experticio den e trayecto aki pa nos por 
logra renoba, modernisa y bin cu estudionan nobo. 


E idea inicial tabata pa luna di augustus binidero pe afia escolar 
2022 — 2023 lo ta asina leu pa inicia cu e diesdos estudionan 
cu a wordo modernisa nivel 1 y 2 di EPB y ta ‘sluit aan’ na nivel 
3 y 4 di EPI. Den dje tin estudionan nobo manera p.e. ICT. 


Minister Endy Croes a sigui bisa cu berdad ta cu e inkietudnan ta 
cu tin cuater estudio manera; bouwkunde, werktuigbouwkunde, 
apothekerassistent y admistatie cu no lo inicia na augustus 
2022. Esey no kiermeen cu e studiantenan lo cay afo of lo 
keda cas, tin falta di comunicacion. E mandatario a pidi Directie 
Onderwijs, EPI y tur e ‘stakeholdersnan’ pa reuni por trece 
claridad riba e cuestion aki. 


Unda nos ta tanto bouwkunde y wektuigbouwkunde berdad lo 
no inicia na augustus y esey no kiermeen cu e estudionan 
a wordo kita pasobra e partinan aki tambe tin cu pasa den e 
proceso di modernisacion. E maestronan tambe lo bay haya 
cierto recapacitacionnan pa ora esakinan ta cla. Ta premira 
cu nan lo inicia bek na afia 2023. E inkietud cu e alumnonan 
ta perde un afia di scol tampoco ta completamente berdad 
paso e diesdos estudionan nobo ta brinda oportunidad pe 
alumnonan cuminsa cu un di e estudionan aki y lo wordo guia 
cua nan ta y e di dos afia ta ‘sluit aan’ unabes cu esakinan 


tambe ta modernisa y ta cla pa cuminsa na augustus 2023 y 
asina ta continua cu e di 2, 3 y 4 afia. Pa loke ta trata e di 2 y 
3 afia actual eseynan si lo continua normal. 


E mandatario a sigui bisa cu e data cu nos a ricbi durante e 
ultimo cinco afia 

Bouwkunde averahe 29 alumno pa aña: 

2017-2018 inschrijving 45 y a tuma 35 

2018-2019 inschrijving 36 y a tuma 24 

2019-2020 inschrijving 27 y a tuma 19 

2020-2021 inschrijving 41 y a tuma 38 

2021-2022 inschrijving 47 y a tuma 30 


Werktuigbouwkunde averahe 21 alumno pa aña: 
2017-2018 inschrijving 29 y a tuma 21 
2018-2019 inschrijving 24 y a tuma 16 
2019-2020 inschrijving 21 y a tuma 15 
2020-2021 inschrijving 33 y a tuma 30 
2021-2022 inschrijving 34 y a tuma 21 


Apothekerassistent tin un averahe di 14 pa afia y esaki no tin 
necesidad actual. Nos tin suficiente pa Aruba cu por salta un 
afia y lo no trece un inkietud di e magnitud cu lo perhudica e 
studiantenan. 


E linea grandi di EPI su ‘instroom’ averahe 609 pa afia e ultimo 
5 aña den un of otro estudionan: 

2017-2018 /501 

2018-2019 /563 

2019-2020 /606 

2020-2021 /720 

2021-2022 /654 


Pa e afia aki tin programa un capacidad di 22 grupo di 26 
studiante un total di 572 alumno lo por ‘stroom in’ na EPI. 
Probablemente tin alrededor di 37 studiante cu kisas no por 
haya un cupo. Eynan tambe nos ta deliberando pa si acaso 
ora inscripcion cera y nos nota cu por tin un diferencia di 37 
alumano pa loke data ta mustra awor aki, nos lo percura pa 
resolve esey tambe. 


Finalisando Minister Endy Croes a expresa “misa cu ora nos ta 
drenta periodonan di cambio, modernisacion esaki semper ta 
trece su inkietudnan cu ne y mi kier a trece e trankilidad ne veld 
di ensefiansa. Mi ta kere sigur cu modernisacion lo sirbi e pais 
aki pa dilanti ne miho forma y nos ta consciente cu esaki tin su 
inkietud nan cu ne, mi a pidi y ta pidi a traves di comunicacion 
y colaboracion loke mi a bin ta implementa y pidi hunto nos lo 
por logra e proyectonan aki y hacinan exitoso” 


Diahuebs 5 Mei 2022 


Decoratiecommissie Aruba 


Comision Condecoracion Real Aruba 
“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION 
REAL 2023 


Aruba a conoce e afia aki un grupo grandi di 24 persona cu 
a ricibi un condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante 
diahueps 5 di mei 2022 pueblo di Aruba por entrega 
proposicionnan pa personanan ricibi un condecoracion Real 
otro aña, na ocasion di celebracion di aña di Rey na april 2023. 


Pa un persona por wordo considera pa haya un condecoracion 
Real mester tene cuenta cu e accento ta cai riba prestacionnan 
particular pa y den comunidad. Tin dos categoria: 
- Trabou boluntario, pues trabounan pa cual e persona no a/ta 
ricibi salario; 
- Prestacionnan particular cu un persona a haci contra 
pago, pues den su trabou. 

E prestacionnan aki mester ta di un caliber y nivel di e 
halto ey cu nan ta 

surpasa locual normalmente ta wordo spera di su trabou 
y mester tin un balor 

excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedor di un condecoracion Real por entrega un 
proposicion. Pa haci e proposicion aki mester haci uso di dos 
formulario special. 

E formularionan aki ta obtenibel entrante diahueps 5 di mei 
2022 na balie abou na entrada na Bestuurskantoor na Playa, 
na Bestuurskantoor na San Nicolaas, na tur MFA's of cerca e 
miembronan di Comision Condecoracion Real Aruba. Tambe 
por download e formularionan for di e website di gobierno: 
www.gobierno.aw, www.overheid.aw, www.government.aw 


E formularionan di proposicion mester wordo yena completo y 
detayadamente y mester wordo firma dor di e persona(nan) of 
e instancia cu ta haci e proposicion (“voorsteller”). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion Real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 


SEI] ll 


desplega dor di e persona en cuestion. 


Comision Condecoracion RealArubata enfatisa cuotorgamento 
di un condecoracion Real mester keda un sorpresa pa e 
persona concerni. Pa e motibo ey ta di suma importancia pa 
NO informa e persona concerni cu ta bai haci un peticion pe, ni 
envolvi'e den e proceso di prepara un proposicion. Mester haci 
e trabao preparatorio den tur secrecia. Esaki lo evita un 
desapunto den caso cu e condecoracion no ta wordo otorga. 


Diahuebs 5 Mei 2022 


Continuacion OPORTUNIDAD PA ENTREGA PROPOSICIONNAN PA CONDECORACION.... 


E entrega di un proposicion pa un condecoracion Real mester 
wordo haci na balie di Bestuurskantoor Oranjestad den un 
envelop cera dirigi na Bureau Minister van Algemene Zaken, 
na atencion di Decoratiecommissie Aruba, Bestuurskantoor, 
L.G. Smith Blvd. 76, Oranjestad, Aruba. 


Proposicionnan pa condecoracionnan Real ta wordo trata na 
Hulanda dor di e organo cu ta carga 

e nomber di “Nederlandse Kapittel voor de Civiele Orden”. Nan 
ta duna e conseho definitivo pa 

cu e condecoracionnan Real y nan ta hopi estricto. Por 
ehempel, den caso cu un persona tin tremendo logronan pa 
comunidad, pero e tin por ehempel boetnan grave, un persona 
asina lamentabelmente 

no ta bin na remarca pa un condecoracion Real durante cierto 
periodo. Por ehempel pa un boet durante 

un aña y dependiendo di e cantidad di boet durante mas aña. 


Semper un peticion mester wordo manda hopi luna adelanta 
pa por keda cla cu tur tramite na Aruba 

y na Hulanda pa asina e personanan porricibinan condecoracion 
na luna di april di e siguiente aña. 

E aña aki e ultimo dia pa entrega un proposicion pa un 
condecoracion Real pa aña 2023 

ta dialuna 25 di juli 2022. 


Por fabor tuma nota cu proposicionnan 
proposicionnan cu a drenta despues 
di dialuna 25 di juli 2022 lamentabelmente no por wordo trata. 


incompleto y 


Aruba tin hopi persona cu ta contribui na nos comunidad 
mediante trabou boluntario y personanan 

cu ta destaca realmente den nan trabou. Ta deseo di Comision 
Condecoracion Real Aruba pa mira hopi 

di nan ricibi un condecoracion Real na 2023, mescos cu e aña 
aki. Ta p'esey un peticion na un y tur pa hasi un esfuerso pa 
esaki bira realidad y pa asina Aruba por honra su hendenan 
balioso. Comision Condecoracion Real Aruba ta spera cu 
pa aña di Rey 2023 tambe comunidad lo reacciona cu hopi 
entusiasmo pa reconoce esnan cu ta haci trabou importante 
pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan 
di Comision Condecoracion Real Aruba: 
sra. F. Perez-Lopez (tel. 583-8425) 
sr. V. Frank (tel. 587-4979) 
sra. N. Anthony (cel. 593-1921) 
sra. |. Nicolaas-Ras (tel. 584-8880) 
sra. R. Garrido (cel. 593-1820) 
sr. D. Figaroa (cel. 741-0100) 
Tambe por aserca e comision via e-mail: 
gmail.com 


condeco.aruba@ 


Le 


SCINCO ve MAYO 


Conmemorando Victoria pa 


i 


Perseverancia di MEXICO 


na 


5, 1862 


DESPUES DI TEMPESTAD, 
LAMA TA BIRA CALMO ATROBE. 
ESAKI TA OPORTUNIDAD PA NABEGA Y RECUPERA. 
CU BISTA RIBA E HORIZONTE INSIGUR, 

PERO CONSCIENTE CU NOS LO SURPASA ATROBE, 
TUR RETO NOS DILANTI COMO UN SOCIEDAD UNI. 
MANTENE CALMO Y UZA TUR MAL TEMPO 
COMO UN OPORTUNIDAD PA SIÑA Y INNOVA 
Y CONBIRTI E CRISIS CU NOS A PASA ADEN, 
DEN SPERANSA Y POSIBILIDAD NOBO PA NOS TUR. 


a” 


20 ANA bie 


PORTUNIBAD 


